Nervus spinalis
In vertebratis nervus spinalis  (FCAT: A08.800.800.720) est systematis nervosi peripherici  nervus, cuius corpori humano pariter triginta et unus sunt, octo enim (C1-C8) cervicales, duodecim (Th1-Th12) thoracales, lumbales quinque (L1-L5), sacrales quinque (S1-S5), unus coccygeales (Cc1). 

Quisque nervus ex duobus ramis vel radicibus, ventrali enim et dorsali, ex medulla spinali oritur. Radice ventrali nervi efferentes - de medulla exorti - fluunt, radice autem dorsali nervi afferentes in medullam. Perykarya nervorum afferentium in ganglione sensorium radicem dorsalem leviter in decursus medio tumefaciunt. Ramificatione inter quattuor typos fibrarum nervosarum systema nervosum centrale cum (periphericis) systemate nervoso somatico et systema nervoso autonomico communicat.

Natura nervi spinalis

Radix dorsalis (nervi afferentes) 
Nervi sensorium de organismi peripheria per radicem dorsalem in medullam spinalem, per haec in systema nervosum centrale, influunt. Paulo ante eorum introitum in medullam spinalem tumescentia parva, ganglione sensorium nervi spinalis, invenitur. Ibi perikarya nervorum et sensoriorum et visceralium dictorum locata sunt, quae informatio situum et externorum et internorum corporis systemati nervosum centrali transmittunt. Informatio est, per exemplum, de temperatura (calore, frigiditate), dolore (damnorum externi et interni causa), longitudine musculorum et ceteris.

Segmenta nervorum spinalium 
Divisa est medulla spinalis in segmenta. Invenitur utroque segmento par nervorum spinalium, dexter et sinister. Segmentis fere omnibus duo nervi spinales mixti - singuli motorii et sensorii - sunt appositi. In vertebratis distinguuntur segmenta cervicalia, thoracalia, lumbalia, sacralia, coccygealia, et eorum numeri inter vertebrorum genera variant:

Dicuntur nervi spinales segmentorum
 cervicalium nervi cervicales,
 thoracalium nervi thoracales,
 lumbalium nervi lumbales,
 sacralium nervi sacrales, denique
 coccygealium nervi coccygeales sive caudalium nervi caudales.

Segmenta corporis humani 
Inveniuntur in hominibus segmenta triginta et unus cum
 segmentis cervicalibus octo C1 - C8, para nervorum cervicalium octo formantibus,
 segmentis thoracalibus duodecim Th1 - Th12, para nervorum thoracalium duodecim formantibus,
 segmentis lumbalibus quinque L1 - L5, para nervorum thoracalium quinque formantibus,
 segmentis sacralibus quinque S1 - S5, para nervorum sacralium quinque formantibus, et
 segmento coccygeali singulari Cc1 (rarius Cc3).

Nervi cervicales 
Nervi cervicales sunt para octo nervorum spinalium ex medullae spinalis segmentibus cervicalibus orientes. Quamquam corpori humano tantum septem vertebrae cervicales sunt, numerantur octo nervi: Quisque nervus cervicalis 1-7 supra vertebram correspondens evadunt, at octavus infra - de conventione ceteri nervi cervicales infra vertebras suas correspondentes numerantur.
 Uterque nervus cervicalis 1 imprimis ex fibris motoriis constitutus est. Est nervus plexūs cervicalis supremus.
 Nervus cervicalis 4 est plexūs cervicalis infimus.

Notae 
 

 Dermatoma

Anatomia
!